als_Latn dik_Latn sag_Latn
TIRANE-Shkarkimet në administratë përfundojnë në Gjykatë.
Pasi LSI deklaroi se PS e PD kanë nisur një fushatë spastrimi nga radhët e drejtorëve nga radhët e saj në administratë, kërcënoi se do të bënte kallzim penal për 4 ministra.
Ditën e sotme u konkretizua një prej padive.
I saposhkarkuari nga Drejtori i Përgjithshëm i Postës, Majlind Lazimi ka depozituar një padi penale ndaj ministres së Ekonomisë, Milva Ekonomi në Prokurorinë e Përgjithshme për largimin e tij nga puna.
Sipas Lazimit, shkarkimi i tij ishte politik, pa motiv dhe i paligjshëm, ndaj ka kërkuar pavlefshërinë e tij.
“Nuk ka asnjë motivacion dhe arsye në atë shkarkim. Besoj se është e nevojshme që secili të ndjekë argumentet, unë të miat i kam depozituar në prokurori, dhe në Gjykatën Administrative për ta shpallur urdhrin të pavlefshëm. Nëse do kishte diçka ligjore që unë kam shkelur do ishte e ndershme për të gjithë të jepej arsyeja, nuk kam asgjë të shkruar vec një urdhri për lirim nga detyra, pa motivacion, argumentim. U hap si lajm në media për përfshirje në fushatë, por nuk ka asgjë për këtë, duhet të jepet arsye logjike, qoftë edhe jo ligjore”, tha ai.
Sipas tij, që nga largimi i tij, Posta ka pësuar dëme të mëdha dhe po ashtu, edhe shteti dëm ekonomik e financiar.
Ekonomi: Pse e shkarkova drejtorin e LSI?! Ma jep ligji të drejtën
Ministrja e Ekonomisë Milva Ekonomi ka reaguar në lidhje me shkarkimin e drejtorit te Përgjithshëm të Postës, Majlind Lazimi. Ajo thotë se është në zbatim të detyrave që i jep ligji.
“Kam të drejtën që më jep ligji për emërime dhe shkarkimi edhe për shoqëritë anonime. Jam në zbatim të detyrave që më jep ligji”, është shprehur ministrja.
Shkarkimi i Lazimit
Lazimi i cili konsiderohet si një nga njerezit me të besuar të Ilir Metës, u shkarkua nga grupi i Taske Force, e drejtuar nga zv/kryeministrja teknike e PD, Ledina Mandija, për shkelje elektorale dhe ushtrim presioni ndaj punonjësve për interesa elektorale.
Vetë Lazimi e quajti këtë vendim si sulm politik, ndërsa sfidoi, duke kërkuar prova që vërtetojnë se ai ka shkelur ligjin elektoral.
Fushata, shkarkohen e paditen 8 Drejtorë të LSI
Pas shkarkimit Majlind Lazimit nga posti i Drejtorit të Përgjithshëm të Postës, njeriu i besuar i Ilir Metës, valë shkarkimesh u bënë në Ministrinë e Drejtësisë, frenat e së cilës për 4 vite i ka mbajtur LSI.
Gazmend Bardhi, ministri teknik e Drejtësisë shkarkoi dhe kallëzoi në Prokurori 8 zyrtarë të lartë të Zyrës së Regjistrimit të Pasurive të Paluajtshme, Sistemit të Burgjeve dhe Zyrës së Përmbarimit, për përfshirje në fushatë zgjedhore .
LSI reagoi me një deklaratë për shtyp duke e cilësuar këtë, ‘si fushatë të hakmarrjes nga marrëveshja e errësirës PD-PS ndaj partisë së tyre”.
(d.b/Shqiptarja)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn mos_Latn